
Prome Minister a reuni cu departamentonan encarga cu vivienda social y general 


LO BIN CU UN PLAN PA ELIMINA ESCASEZ DI 
VIVIENDA SOCIAL Y GENERAL NA ARUBA 


"Nos meta ta pa trece solucion pa e problema aki y logra pa cada famia tin su hogar" 


Manera ta conoci, na Aruba tin un scarcedad grandi di 
vivienda social y general, pa си е problematica aki, Prome 
Minister Evelyn Wever-Croes, como minister encarga cu 
infrastructura, a reuni cu e departamentonan di DOW, 
DIP y Kadaster, hunto cu FCCA, cu ta e fundacion | , 
encarga pa construccion di viviendanan social, pa traha i 
riba un plan pa elimina e escacez aki, у percura pa crea | 
mas vivienda social na Aruba. E scarcedad di vivienda 
ta hopi mas grandi di loke FCCA por provee, y p'esey a 
reuni pa delibera riba ki otro alternativa por tin pa yena e 
necesidad aki. 


Prome Minister a indica cu un di e retonan grandi ta, e 
disponibilidad di tereno na Aruba. Esaki ta conduci, cu lo 
mester bin cu otro forma di vivienda, y no manera Aruba 
ta custuma cu n'e. Comunidad ta custuma cu na Aruba | 
casnan ta wordo construi riba un tereno, y cu cada cas 
tin su cura, pero mirando cu no tin suficiente tereno pa 
construi vivienda, lo mester bay traha cu otro metodonan. 
FCCA ta un fundacion cu hopi experticio den e ramo aki, 
ya cu nan a yega di traha vivienda cu ta bay na dos of 
tres piso, cu ta pega na otro riba un rij, dunando asina |. 
toch un espacio pa un cura chikito dilanti y patras di e 
cas. Un otro reto ta, cu hopi di e casnan a wordo bendi 
na stranheronan cu ta paga hopi placa pa nan. Esaki a 
distorciona e mercado, aumentando e balor di e casnan 
exageradamente, conduciendo asina cu hopi hende no 
ta bin na remarke pa cumpra of construi un cas. 


Durante e reunion, a delibera riba varios opcion, y a 
evalua kico tur por wordo haci, pa mantene e prijs di e 
casnan pagabel pa comunidad. "Nos meta ta, pa trece | 
solucion pa e problema aki, y logra pa cada famia tin su 
hogar. Apesar di tur e retonan riba nos caminda, nos tin 
confiansa cu nos lo surpasa nan, y cu nos ta exitoso", 
Prome Minister a expresa. mm 

Prome Minister Evelyn Wever-Croes: 


CONSEHO DI MINISTER A RICIBI PRESENTACION 
RIBA E SITUACION FINANCIERO DI ALGEMENE 
ZIEKTEKOSTEN VERZEKERING (AZV) 


" Gobierno lo sigui lucha pa AZV tin e espacio financiero pa por sigui duna 
e bon cuido na e comunidad di Aruba" 


Diabierna ultimo, durante un reunion cu Algemene Ziektekosten 
Verzekering (AZV), Conseho di Minister a ricibi un presentacion 
di e departamento, pa asina haya un bista riba e situacion 
financiero di AZV. Prome Minister Evelyn Wever-Croes a indica 
cu durante e reunion a bin dilanti e condicion cu Hulanda a pone 
durante e pandemia, pa corta Awg 60 miyon di AZV, pa asina 
Aruba por haya placa fia pa yuda esnan cu mas a wordo afecta 
pa e pandemia. E condicion aki a trece su consecuencianan 
den cuido di salud, pero a pone cu AZV a bay traha riba un 
modelo di con pa baha gastonan di cuido riba termino largo. 
Esaki sigur, teniendo na cuenta cu Aruba su poblacion ta 
enbeheciendo, y ta esnan mas halto di edad ta esunnan cu 
mas ta aci uzo di nos cuido medico, consecuentemente e 
gastonan ta sigui subi. 


E meta di Gobierno ta pa tin un fondo di AZV solido, pa asina 
por sigui brinda e cuido basico y provee e remedinan basico cu 
tin mester. Prome Minister a expresa cu e modelo financiero 
presenta pa AZV, proyectando con e gastonan ta bay ta, ta 
hopi impresionante. Tambe nan a duna mas informacion di e 
acuerdonan nobo cu nan ta cerando cu esnan cu ta duna e 
servicio medico pa asina garantisa un bon cuido di salud. 


Prome Minister a indica cu a base di e reunion aki lo sigui cu 
deliberacionnan cu Hulanda y CAft pa asina por yega na un 
protocol nobo entre Gobierno y AZV pa e siguiente añanan. 
Esaki lo trece claridad tanto pa Gobierno y AZV y na mes 
momento riba e posicion di Hulanda. 


"Mi ta gradici tur esnan cu ta labora na AZV pa e tremendo 
trabou cu nan a bin ta haciendo pa sigura cuido medico y 
Gobierno lo sigui lucha pa AZV tin e espacio financiero pa 
por sigui duna e bon cuido na e comunidad di Aruba", Prome 
Minister a expresa. MN 

Den un iniciativa pa inculca balornan di practicanan di agricultura 
sostenibel y importancia di siguridad di alimentacion den e 
siguiente generacion, Minister Arends a lansa un proyecto 
di agroforesteria na scolnan basico na Aruba. Diasabra 17 di 
Februari 2024, boluntarionan, maestronan, y studiantenan a 
uni forsa pa prepara un hardin di alimentacion na Scol Basico 
Kudawecha, marcando e di dos instalacion exitoso dentro di e 
proyecto aki. 

E entusiasmo y esfuerso colectivo di comunidad a haci e evento 
uno memorabel, demonstrando e potencial pa educacion 
ambiental colaborativo. 


E proyecto lo continua te cu juli unda lo evalua e siguiente 
etapa pa engrandece proyecto hunto cu Living Soil y Santa 
Rosa. E hardinnan aki no ta solamente un herment educativo, 
pero tambe ta sirbi como un empuhe pa muchanan haya e 
entusiasmo pa sigui planta na cas cu un mentalidad di provee 
pa nan mes. 

“Mi ta increiblemente orguyoso di e pasion y dedicacion cu mi 
ta mira den nos comunidad escolar y boluntarionan,” segun 
Minister Ursell Arends, kende ta encarga cu Sector Primario. 
“E proyecto di agroforesteria na scolnan basico ta un paso 
importante den e direccion di un Aruba mas saludabel y 
consciente. Hunto, nos ta sembrando e simianan pa un futuro 
mas sostenibel.” 


E exito di e proyecto te awor a ser logra den colaboracion cu 
Santa Rosa y Living Soil, hunto cu boluntarionan. Minister 
Arends ta extende un palabra di gradicimento na tur esnan cu 
a contribui na e proyecto den cualkier forma. 


Ministerio di Naturalesa ta invita e comunidad pa uni bou di 
e proyecto di agroforesteria na scolnan basico cu esfuerso 
continuo pa uza nos recursonan natural na un manera 
responsabel y educa nos muchanan riba e importancia di 
siguridad di alimentacion. HEM 

MINISTER MADURO A RICIBI BISHITA DI 
PRESIDENTE DI CORTE COMUN DI HUSTICIA 


J б y h k 
Diabierna pasa Minister Maduro di Finansa tabata tin e placer 
di por a ricibi bishita di Presidente di Corte Comun di Husticia, 
sr. Maurtisz de Kort hunto cu sr. Luttge kende ta encarga cu e 
parti financiero pa Corte Comun di Husticia. 


Tabata un encuentro ameno den cual Minister Maduro a 
repasa un rato e recuperacion di Aruba den e ultimo afianan y 
a combersa tambe riba e retonan cu tin na e momentonan aki 
nan riba e tereno financiero di nos Pais. 


Minister Maduro a haci uzo tambe di e ocasion pa asina gradici 


Corte Comun di Husticia pa e solidaridad cu a keda demostra 
den e añanan 2020 pa 2024 den cual nan a ricibi menos fondo 
di aporte di parti di Aruba, pa asina brinda espacio pa nos 
por a stabilisa e finansas di nos pais durante y despues di e 
pandemia. 


Na final Minister Maduro como mandatario encarga cu 
monumentonan di Aruba, a gradici sr. De Kort y sr. Lutte tambe 
pa e hecho cu ta haci uzo y ta cuida di e Edificio di Corte cu ta 
un monumento di nos Pais cu ta cede di husticia na nos Pais 
ya pa mas di 50 aña. MN 

Gobierno di Aruba а decreta aña 2024 
como Aña di Stabilidad y Prosperidad. 
Esakinanan ta fundeshi cu e 
generacionnan Arubiano prome cu nos 
a bin ta preparando pa nos generacion. 
Despues di e pandemia global di 
COVID-19, nacionnan rond mundo a 
encontra retonan sin precedente cu a 
pone nan resiliencia y adaptabilidad na 
prueba. Aruba, un perla den Caribe, a 
sali di e periodo dificil no solamente 
mas fuerte, pero tambe cu un vision y 
compromiso renoba pa 
Stabilidad y Prosperidad. 

MINISTER 


Conseho di minister a ricibi un presentacion di Director di AZV, 
sr. Edwin Jacobs di e situacion financiero di AZV. A presenta 
e modelo си ta yama “meerjaren financieel kader plan” como 
guia pa mantene e fondo di AZV uno sostenibel pa futuro. 


Den e presentacion ta demostra cu e instrumento aki lo 
percura pa mantene e crecemento uno sostenibel y maneha e 
gastonan di fondo di cuido abou pa keda ofrece e seguro na e 
aseguradonan pa añas cu ta bin. 


Aña pasa a sera un acuerdo di Zorgakkord den sector di cuido 


unda a subraya e necesidad y importancia di tin e meerjaren 
financieel kader, esaki ta un modelo cu ta pronostica e costonan 
di cuido te aña 2040, cual ta tuma na cuenta mas cu un total di 
2,500 punto di atencion na momento cu ta calcula e entrada y 
gastonan di cuido. 


Minister Dangui Oduber a keda impresiona cu presentacion y 
ta sumamente optimista cu lo yega na un seguro sostenibel 
y reposonsabel cu e instrument aki e “meerjaren financieel 
kader” cual ta algo historico pa Aruba y lo profesionalisa e 
manera di financia cuido na Aruba. MN 

Durante un conferencia di prensa dialuna mainta, Minister di 
Asuntonan Economico, Geoffrey Wever, ta anuncia cu e Aruba 
Investment Summit 2024 lo tuma lugar na Den Haag, Hulanda, 
riba dia 21 di maart proximo. E obhetivo principal di e summit 
ta pa presenta Aruba como e destinacion di inversion principal 
den Caribe y pa destaca e oportunidadnan cu nos isla tin pa 
ofrece. 


Minister Wever a subraya e importancia di promociona Aruba 
como un destinacion di inversion atractivo, y a gradici tur esnan 
involucra pa nan esfuersonan pa haci e Aruba Investment 
Summit 2024 un realidad. AIS 2024 ta un esfuerso conhunto 
entre e Representacion di Hulanda na Aruba, VNO, Camera di 
Comercio di Aruba, Aruba Huis, y organisa pa unidad ARINA di 
Departamento di Asuntonan Economico. 


E summit о inclui discusionnan riba oportunidadnan di inversion 
den area di sostenibilidad, cual riba su mes ta transcede 
diferente industria. Tambe lo focus riba oportunidadnan pa 
Oranjestad y San Nicolas manera gastronomia, real estate, 
entertenimiento y mas. 


Promocion extensivo pa e evento lo ser haci riba diferente 
plataforma di media, cu enfoke special riba inversionista 
potencial for di Hulanda y cercania. Organisacion y maneho 
di registracionnan pa e evento ta sera maneha pa ARINA. 
Lo presenta oportunidad pa comerciante y interesadonan 
participa tanto cara-a-cara, como tambe e opcion pa atende 
virtualmente via Microsoft Teams. 


ARUBA 
INVESTMENT 
SUMMIT [2224] 


INVEST WITH PURPOSE 

Pa mas informacion y detayenan tocante e Aruba Investment 
Summit 2024, por tuma contacto cu e Ministerio di Asuntonan 


Economico of bishita nan website oficial di www.investinaruba. 
com 


Minister Geoffrey Wever kier a gradici tur esnan cu ta bai 
haci e Aruba Investment Summit 2024 un realidad. Sr. 
Vincent Storimans, Plaatsvervangend Vertegenwoordiger 
van Nederland in Aruba (VNO); Sr. Diederik Kemmerling, 
presidente di Camara di Comercio di Aruba; Sr. Ady Thijsen, 
nos Minister Plenipotenciario na Den Haag y e ekipo di Aruba 
Huis; Sra. Maria Pita-Dijkhoff y, directora di Departamento di 
Asuntonan Economico y su team di ARINA, Zuleika Quant y 
Bryan Lenzinger. MN 

Edy Tres 


Recientemente, Minister Endy Croes a reuni cu Sra. Omaira 
Lares y Sra. Gabrielle Croes di Departamento di Recurso 
Humano (DRH). Durante e encuentro a trata restructuracion 
di e aparato gubernamental y e ministerionan. Manera ta 
conoci, Gabinete Wever - Croes Il desde inicio di gobernacion 
ta tumando pasonan pa haci e aparato gubernamental 
mas eficiente y pa mehora mas ainda e servicio na nos 
ciudadanonan. Un di e recomendacionnan di e Landspakket 
ta pa haci un estudio di tur e departamentonan di gobierno. 


E estudio aki a ser realisa pa PriceWaterhouse Coopers (PWC), 
entre otro, di e tareanan cu e departamentonan mester haci, 
cual por acopla na otro y cual no ta un tarea directamente di 
gobierno. Tambe, a pone atencion na e tareanan culo por wordo 
privatisa. Pa loke ta trata Ministerio di Enseñansa y Deporte tin 
nuebe (9) departamento cu a pasa den e proceso aki. Siman 
pasa, Minister Endy Croes y Conseho di Minister a ricibi e 
prome conclusionnan di e estudio despues cu PriceWaterhouse 
Coopers (PWC) a reuni cu tur e departamentonan. 


Hunto cu DRH lo tuma cierto decisionnan den e fase aki, entre 
otro, kico en realidad ta e tarea di gobierno y kico kisas no ta 
un tarea di gobierno. Pa conclui, mandatario di Enseñansa y 
Deporte a indica cu e tabata un bon reunion unda cu a repasa 
e nuebe (9) departamentonan cu ta resorta bou di su ministerio 
y a duna contribucion den e proyecto aki. 

Minister Endy Croes: 


E MODERNISACION PA UN 
“ELEKTRONISCHE KIND 
DOSSIER” LO GARANTISA 
CONTINUIDAD DEN GUIA, 
DESAROYO Y SALUD DI NOS 
MUCHA- Y HOBENNAN 


Durante Conferencia di Prensa di Gobierno di Aruba, 
Minister Dangui Oduber hunto cu Wit Gele Kruis (WGK) a 
firma un convenio pa intercambio di informacion digital, esta 
“Elektronische Kind Dossier” (EKD) pa Jeugdgezondheidszorg 
(JGZ). E meta di e convenio aki ta pa garantisa continuidad 
den guia, desaroyo y salud di nos mucha- y hobennan. 
Durante e conferencia, Minister Endy Croes hunto cu colega 
Minister Dangui Oduber a hiba palabra. Tambe, dr. Janice 
Essers-Hooft y drs. Jan Hubert di JGZ a duna presentacion di 
modernisacion di e programa actual cu JGZ ta uza y con esaki 
lo transforma pa un sistema di registracion den forma di “cloud 
based”. Manera ta conoci, WGK ta haci uzo di e experticio di 
“Jeugdartsen” di JGZ pa por ta samina y sigui e desaroyo di 
cada mucha entre di 0-5 aña. Despues di 5 aña JGZ ta sigui 
monitor e desaroyo y salud di e muchanan na scol basico y scol 
primario. E profesionalnan di JGZ pa medio di e file electronico 
lo por ricibi y comparti informacion pa un miho continuidad di 
cuido pa e mucha di 5 pa 22 aña. 


E “Elektronische Kind Dossier” ta haci uzo di tecnologia, 
innovacion y e parti digital unda ta intercambia data di cada 
mucha pa facilita e proceso pa por sigui monitor e salud y e 
aspecto social di e muchanan. Cada mucha lo tin nan “social- 
medisch dossier” den un forma electronico. Modernisacion di 
e sistema aki lo percura pa registra cada caso di e muchanan, 
analisa y conserva den manera mas efectivo y eficiente pa 
nos profesionalnan den salud. Tambe, e modernisacion lo 
minimalisa foutnan den registracion, lo por haci e intercambio 
entre medico y psicologo mas facil. Departamento di Asuntonan 
Social tambe lo tin acceso na e data aki y for di tempran por 
nota si e mucha mester di ayudo y/of guia. Lo percura cu e 
protocol di privacidad ta uno estricto pa garantisa siguridad di 
nos muchanan. 


Finalisando, Minister Endy Croes ta felicita colega Minister 
Dangui Oduber y Minister Rocco Tjon y henter nan ekipo cu a 
haci e proyecto aki posibel. Alabes ta gradici e profesionalnan, 
ekipo di maneho di DVG, JGZ, Wit Gele Kruis (WGK) y tur cu 
a traha riba e bunita proyecto aki y pa asina haci uzo di data 
pa por sirbi miho nos muchanan. MN 

Minister Endy Croes: 


Dialuna mainta, durante Conferencia di Prensa di Gobierno di 
Aruba, Minister di Enseñansa y Deporte Endy Croes a trata e 
topico di Sport and Event Management. Manera ta conoci, den 
luna di november di aña 2023, Minister Endy Croes a firma un 
acuerdo cu University of South Carolina pa brinda dies (10) 
persona di Aruba e oportunidad di sigui un estudio di Sport and 
Event Management riba nivel di Master. 


E personanan cu completa e estudio aki lo ricibi un certificado 
y lo por yuda e federacionnan deportivo organisa diferente 
proyecto di turismo deportivo (sport tourism) aki na Aruba. Un 
team di tres (3) persona lo forma parti di e organisacion y lo 
yuda cu, entre otro, e peticion pa organisa evento, logistica, 
maneho di evento, skirbi rapport di evaluacion y relato 
financiero na final di e evento. E tabata un deseo y vision 
di Minister Endy Croes ta pa organisa un estudio riba nivel 
di Master di Sport and Event Management pa asina brinda 
comunidad e oportunidad pa organisa evento deportivo riba 
un nivel y standard internacional. 


Esaki sigur lo contribui den futuro na e vision di turismo 
deportivo. Minister Endy Croes a indica cu den e vision di 
turismo deportivo (sport tourism) ATA, AHATA, Lotto pa Deporte 
y Gobierno di Aruba a aloca fondo pa eventonan internacional 
deportivo. Minster Endy Croes a indica cu e ta desea di cuminsa 


cu dos (2) evento deportivo internacional pa aña. E estudio di 
Sport and Event Management ta inicia e prome siman di maart 
2024 y lo ta parti den diferente seccion durante un periodo 
di seis (6) luna. Pues, esaki ta un gran proyecto cu lo brinda 
oportunidad pa siña lidera y organisa eventonan deportivo riba 
nivel internacional. mm 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes 


DIALUNA Y DIAHUEBS | 10:00 AM 

DIA INTERNACIONAL ЗИДА 
РА HENDE МОНЕ INCLUSION 
DI HENDE МОНЕ 


8 DI MAART, 2024 


8:00 AM - 12:00 PM 


RENAISSANCE CONVENTION 
CENTER 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 


2024 


AÑA DI STABILIDAD Y PROSPERIDAD 


